არაბული ჭარალუა

არაბული ჭარალუა ( „ალ–აბჯადიჲა ალ-არაბიჲა“) — ართ-ართი არძაშე გოფაჩილი ჭარალუა მოსოფელს. თის თარო გჷმირინუანა არაბულ ქიანეფს, თაშნეშე ირანს, ავღანეთის დო პაკისტანს. ისტორიულო არაბული ანბანიშ არსებობა იდასურებუ თიჯგურა ევროპულ ქიანეფს, მუჭომით რე ბელარუსი, ვარდა ბოსნია. თე ეკონიას არაბული ანბანიშ ბოსნიურ, დიაკრიტიკულო გოფაჩილ ნერგვარობას „არებიცას“ უძახჷნა.

 ანბანი 
არაბული ანბანი აკმოდირთუ 28 ასოშე დო იჭარუ მორძგვიშე კვარჩხიშა. ასოეფიშ დიდ ნორთის ოთხი შხვადოშხვა სახე უღუ, თიშ მეჯინათ, თუ მუ აბანი უკებჷ ასოს ზიტყვასჷნ. არაბულ ანბანს ვა რე ხონარიელეფი. თინეფიშ ეიოშანალო გჷმორინაფილი რე დიაკრიტიკული შანეფი. ჭარუაშ ბორჯის ასოეფი ართიანშა რე გჷნობუნაფილი, გიმნარკი რე 6 ასო, ნამუეფით კვარჩხანშე ვეგჷნმაბუნუნან თე ასოეფი რე: ( ا )-ალიჶ,( د )- დალ,( ذ )- ზალ,( ر )- რა, ( ز )-ზაინ, ( و )-ვავ. გჷნობუნაფილი ჭარუა უციო მოთხირი რე არაბულშო. ქორთულს დო მარგალურს გჷნობუნაფილ ჭარუას გიმიბრინუანთ ხვალე ხეშნაჭარას დო სავარაუდე რე, ნამჷ-და არაბულიშ გოლინა ოკო რდას.

 ზიტყვაშ დუდს  ზიტყვაშ ოშქაშეს  ზიტყვაშ ბოლოს  დუდიშული  ჯოხოდვალა(არაბულო)  ჯოხოდვალა(მარგალურო)  მარგალური შანულობაﺍﺎﺎﺍʾალიჶʾﺑﺒﺐﺏბაბﺗﺘﺖﺕთათﺛﺜﺚﺙსასﺟﺠﺞﺝჯიმჯﺣﺤﺢﺡჰაჰﺧﺨﺦﺥხახﺩﺪﺪﺩდალდﺫﺬﺬﺩზალზﺭﺮﺮﺭრარﺯﺰﺰﺯზაჲნზﺳﺴﺲﺱსინსﺷﺸﺶﺵშინშﺻﺼﺺﺹსადსﺿﻀﺾﺽდადდﻃﻂﻄﻁტატﻇﻆﻈﻅზაზﻋﻌﻊﻉʻაჲნʻ, ჸﻏﻐﻎﻍღაჲნღﻓﻔﻒﻑჶაჶﻗﻘﻖﻕკაჶჭყანიერი კ (არხოს რე ყ-წკჷმა)ﻛﻜﻚﻙქაჶქﻟﻠﻞﻝლამლﻣﻤﻢﻡმიმმﻧﻨﻦﻥნუნნ‎ﻫ‎ﻬﻪ‎ﻩჰაჰﻭﻮﻮﻭვავვﻳﻴﻲﻱჲეჰჲ

 არაბული ცირფეფი 

არაბეფი გჷმირინუანა ინდურ ცირფეფს. თე ცირფეფი მოგვიაფათ ევროპალეფქ გეგნიღეს დო ასეშა არაბულს უძახჷნა, მარა ევროპას გჷმორინაფილი ცირფეფი შანულამო გინორთელი რე არაბულ ქიანეფს გჷმორინაფილი ცირფეფშე:

٠١٢٣٤٥٦٧٨٩

ბჟაეიოლ არაბულ ქიანეფს, ირანს, პაკისტანს, ინდოეთს გჷმირინუანა ბჟაეილურ არაბულ ცირფეფს:

۰۱۲۳۴۵۶۷۸۹

 ლიტერატურა 
 «Арабское письмо», Советский энциклопедический словарь. ред. А. М. Прохоров. М. Советская Энциклопедия. 1987 г., გვ. 70

კატეგორია:არაბული ნინა
კატეგორია:არაბული ჭარალუა